b'\n_START_ARTICLE_\nKarel Capuder\n_START_SECTION_\n\xc5\xbdivljenje in delo\n_START_PARAGRAPH_\nCapuder je kon\xc4\x8dal gimnazijo leta 1900 v Ljubljani, na Dunaju je \xc5\xa1tudiral zgodovino in zemljepis, kjer je leta 1906 promoviral. Kot \xc4\x8dlan katoli\xc5\xa1kega politi\xc4\x8dnega tabora je bil v letih 1909\xe2\x80\x931910 predsednik katoli\xc5\xa1kega akademskega dru\xc5\xa1tva Danica, v letih 1919\xe2\x80\x931920 pa v Mariboru podpredsednik SKSZ, predsednik telovadnega dru\xc5\xa1tva Orel in upravnega odbora Mestne hranilnice. Dal je pobudo za ustanovitev Katoli\xc5\xa1kega slovenskega izobra\xc5\xbeevalnega dru\xc5\xa1tva Brdo, kjer je imel septembra 1908 tudi predavanje.'